Борис Младенов-Young
Ехти Олимп от веселби и смях…

chitanka.info

Ехти Олимп от веселби и смях,

пируват боговете на Елада.

С бокал в ръка и ти празнуваш с тях,

богиньо моя, хубава и млада.

Бог Ерос прав до теб стои пиян,

опипва те без срам ръката чужда,

лицето ти пламти от смут и свян,

в невинна плът нагонът се пробужда.

Аз чезна сам, застанал отстрани,

десницата ми в здрав юмрук се свива;

Амур ми праща огнени стрели

и ревност ме обзема груба, дива…

Накрая ще убия твоя бог,

така ще свърши моят сън жесток!

София — 1980 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.